Diari Oficial de la Generalitat Valenciana


Sumari del DOGV 8261, del 26-03-2018 (2018/2143)

Notificació de la sentència dictada en el procediment d'adopció número 1722/2016.
---------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2143


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment d'adopció número 1722/2016. [2018/2143]  
Pedro Moya Doñate, lletrat de l'Administració de justícia, del Jutjat de Primera Instància número 7 de Castelló de la Plana, certifique que:  
  
En aquest procediment d'adopció seguit a instàncies de la Direcció Territorial d'Igualtat i Polítiques Inclusives de Castelló de la Plana contra Noelia Gómez Galindo i Diego José Gavilán, s'ha dictat la interlocutòria que literalment diu el següent:  
  
Interlocutòria número 54/2018.  
Castelló, 14 de febrer de 2018.  
  
Antecedents de fet  
Primer. En data 25 d'octubre de 2016, la lletrada habilitada de la Generalitat Valenciana, en representació de l'entitat pública a què es refereixen els articles 175 i següents del Codi Civil en la seua redacció donada per la Llei 26/2015, de 28 de juliol, de modificació del sistema de protecció a la infància i l'adolescència, va presentar sol·licitud de proposta prèvia d'adopció dels menors d'edat [...].  
  
Part dispositiva  
En atenció a allò que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose l'adopció dels menors d'edat [?] (nascuda a Castelló de la Plana en data 27 de gener de 2010 i inscrita en el Registre Civil de la dita població, en la secció I, al tom 731, pàgina 087), [?] (nascuda a Castelló de la Plana, en data 27 d'abril de 2011 i inscrita en el Registre Civil de la dita població, en la secció I, al tom 751, pàgina 171) i [?] (nascut a Castelló de la Plana el 22 de desembre de 2012 i inscrit en el Registre Civil de la dita població, al tom 122, pàgina 237), en favor de la família proposada pel Consell d'Adopció de Menors (expedient número 406.16.2012/N), tot això en interés dels menors.  
  
Determineu els cognoms dels menors en la forma legalment establida.  
Una vegada siga ferma aquesta resolució, notifiqueu-la per mitjà d'un exhort a l'encarregat del Registre Civil de Castelló de la Plana a fi de què procedisca a la inscripció de l'adopció al marge de la inscripció de naixement dels adoptats, després de la qual cosa s'arxivarà aquest expedient.  
Notifiqueu aquesta resolució al promotor de l'expedient, als pares biològics i al Ministeri Fiscal, i feu-los saber que, contra aquesta, es pot interposar un recurs d'apel·lació en el termini de vint dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Uniu aquesta resolució al llibre d'actuacions definitives d'aquest jutjat i deixeu testimoniança en les actuacions.  
Així, per aquesta la meua interlocutòria, que pronuncie, mane i firme.  
  
Castelló de la Plana, 1 de març de 2018.- El lletrat de l'Administració de justícia: Pedro Moya Doñate.